
PATRI  OPTIMO 


gratus  filius. 

Prooemium. 


lyorpus  animale,  non  tantum  solidis 
et  fluidis  sed  etiam  aeriformibus  coalescit 
principiis.  Declinans  unum  alterumve  ex 
istis  a  debita  via  morbus  erit.  Solida  et 
fluida  morbose  peccantia  praeteriens ,  mor¬ 
bos  ex  aeribus  originem  ducentes  ,  ni  ib  i 
in  his  pagellis  conscribere  proposui. 


Ut  liumana  oeconomia  optime  ad  nor¬ 
mam, persistat,  sane  requiritur,  ut  quan¬ 
titas  et  qualitas  aerum  in  corpore  evolu¬ 
torum,  et  eorum,  qui  ab  extrinsecus  hau¬ 
riuntur,  ad  normam  sint  constituti.  Defle¬ 
xio  ergo  quantitatis  vel  qualitatis  ad  mor¬ 
bos  ducit,  eadem  ratione  ac  qualitative 
vel  quantitative  solidorum  et  fluidorum 


i 


'  *  \ 

VI  . 

deflexiones.  Sed  qualitas  aerum  in  corpo¬ 
re  reclusorum  per  artem  humanam  perve¬ 
stigari  nequit,  quantitas  nonnisi  per  ex¬ 
cessum  sub  sensus  cadit;  ideo  tantum  de 
morbis  ex  aerum  collectione  morbosa, 
scilicet  de  intumescentiis  flatuosis  sermo 
esse  potest. 


’ 


Definitio. 


Emphysema  [epyv<jr\p<x)  a  voce  graeca  (pwo-aco  in¬ 
flo,  dicitur  intumescentia  elastica,  tensa,  quam  indu¬ 
cit  aer  in  corpore  morbose  collectus,  sive  ab  extus 
procedat,  sive  in  ipsius  corporis  penetralibus  evolu¬ 
tus  sit.  Apud  alios  uti  eximium  Frank,  pneumatoseos 

\ 

nomine  venit.  Aliis  autem  pneumatosis  collectio  aerum 
in  abdomine  est.'  Omissis  ergo  ceteris,  intumescentias 
aereas  generico  nomine  Emphysemata  dicam,  secundum 
praeclarissimum  H  i  1  d  e  n  b  r  a  n  d. 

Divisio. 

\  /  , 

Emphysema  modo  partem  aliquam  tantum  occupat, 
modo  universum  corpus  tumidum  et  elasticum  reddit.  Est 
ergo  Emphysema  vel  universale,  vel  partiale.  Nulla 
poro  organismi  humani  est  pars ,  in  qua  aerum  morbosa 
collectio  contingere  non  possit,  et  animadversa  non 
fuerit.  In  cavo  cranii ,  in  viis  respiratoriis ,  in  organis 
digestionis ,  in  caveis  genito  -  urinariis ,  membranarum 
serosarum:  arachnoideae,  pleurae,  pericardii,  perito- 

nei,  tunicae  vaginalis;  in  oculo,  in  thymo,  in  glandula 
thyroidea,  in  vasis  tam  sanguineis  quam  lymphaticis, 
in  ipso  corde,  inter  parietes  abdominales,  inter  tendi¬ 
nes  ,  sub  periosteo ,  in  cavo  ipso  ossium  interno ,  et 
frequentissime  in  textu  celluloso  Emphysema  viderunt 
medici. 

Nomina  diversa,  a  varia  sede  Emphysemata  ge¬ 
runt,  sed  non  omnes  Emphysematis  species,  proprio 
nomine  distinquuntur ;  pleraeque  indicantur  nomine  ge- 
nerico  Emphysematis,  addito  illo  sedis. 

Singulari  aliquot  tantum  denominatione  Emphyse¬ 
mata  capitis  et  pectoris  notata  sunt.  Pneuinato-arachnoi- 
des  vocatur  aeris  collectio  in  membrana  serosa  arachnoi¬ 
dea;  quae  Einpltysematis  species  etiam  apoplexia  fla- 
tulenta  nominatur.  Pneumato  -  thorax,  si  aer  inter  pleu¬ 
ras  coacervatur:  si  in  pericardio  pneumato -pericardia. 
Nullum  vero  aliud  Emphysema  tot  distinctum  est  nomi¬ 
nibus,  quam  illud  in  abdomine  occurens:  Tympanitis, 
pneumatosis  ,  meteorismus  ,  enterophyse ,  flatulentia , 
hydrops  siccus,  quasi  tot  synonimi  habentur.  Imo  tot 

“  ,  I A .  •  '  *■  *  *  , 

hisce  non  contenti  medici,  peculiares  adhuc  subdivisio- 

*  /  '  f 

nes  posuere  pro  ipsa  parte  abdominis  aeribus  distenta.Hinc 
tympania  stomachalis,  intestinalis,  peritonealis,  ve¬ 
sicalis,  uterina  (physometra),  vaginalis,  pneumatokele 
in  usum  fuere ,  prouti  vel  in  ventre ,  in  intestinis ,  in 


\ 

cavo  peritonei,  vesicae ,  uteri ,  vel  in  vagina,  in  tunica 
vaginali  testium  morbosa  gas  elastici  collectio  est.  Ex¬ 
pansio  abdominis  quae  oritur  in  febribus  meteorismus,  in 
chronicis  morbis  tympanitis  dicitur.  Analogum  quidem 
morbum  colica  flatulenta  sistit,  quae  vero  plerumque 
minori  ventris  expansione,  doloribus  intestinorum  gra¬ 
vioribus,  ac  universim  decursu  breviori  distinguitur. 

Ipse  strepitus ,  quem  aer  in  tympanitide  (Emphy- 

* 

semate  sane  omnium  frequentissimo)  per  vias  varias 
prorumpens  inducit,  propriis  signatus  est  nominibus. 
Eurexis,  ructus  si  aer  morbosus  per  os  emittitur  cum 
strepitu  5  koelopsophia  si  per  anum.  Cholera  sicca,  si 
per  utrumque  hiatum  (Hi  pocrates),  aidoiopsophia 
si  per  vaginam  eructatur  (S  au  vages). 

Medico  practico  autem  omnes  hae  distinctiones 
parvi  sunt  momenti,  cum  una  plerumque  species,  mul¬ 
tifarias  indoles  gerere  possit.  Qua  de  re  omnium  uti¬ 
lissima  distinctio  in  praxi  est  illa,  quae  innititur  diver- 

sis  Emphysematis  causis.  Quaevis  ergo  Emphysematis 

/ 

species  pro  varia  sede  statuta  est  distinguenda,  prouti 
vel  ex  causa  mechanica ,  vel  chemica ,  vel  dynamica 
inducitur,  quo  facto,  non  modo  nosogenia,  sed  etiam 
rationalis  therapia  et  prognosis  comperte  elucescunt. 

Diagnosis. 

,  /  ,  (  r  *  ‘  '  •  .  --t  • ,  .  .  . 

Diversissima  quidem  sunt  secundum  morbi  sedein 

V 

et  naturam  Symptomata,  quae  Emphysemata  comitan¬ 
tur.  Generalia  tamen  essent: 

Intumescentia  tensa,  elastica,  sub  manu  crepi¬ 
tans,  vel  sub  percussione  resonans,  tympani  percussi 
adinstar.  Specialia  sunt: 

I.  Emphysema  subcutaneum,  tumorem  cuti  con¬ 
colorem,  tensum,  elasticum,  sub  pressione  crepitan¬ 
tem,  post  vero  nullam  faveolam  retinentem  ostendit. 
Haec  species  cum  seri  aut  sanguinis  effusione  in  textu 
cellulari  confundi  potest.  Sed  ab  hydrope ,  utut  etiam 
in  hac  morbosa  conditione  tumor  sit  cuti  concolor, 
levis  etindolens,  facile  distinguitur  ex  eo,  quod  in 
parte  hydropica  compressio  tentata  faveolam  relin¬ 
quit  lente  evanituram,  nullusque  persentitur  crepitus, 
dum  in  Emphysemate  nulla  faveola  persistit,  et  cre¬ 
pitat  aer,  si  pressione  in  alias  textus  cellularis  cellulas 
permeare  cogatur.  A  sanguinis  effusione  ex  eo  distin¬ 
guitur,  quod  tumor  in  ista  celerius  evolvatur,  sub 
\ 

pressione  aliquis  quidem  persentitur  strepitus,  sed 
levissimus,  praeterea  levis  distinguitur  fluctuatio,  co- 
lor  cutis  vel  rubet  vel  nigricans  est,  vel  etiam  tem¬ 
poris  successu,  in  atro  -  flavescentem  vergit.  No- 


11 

tandum  tamen  est,  quod  in  aliquibus  casibus,  prae¬ 
sertim  Si  unasimul  Emphysema  et  Ecchjmiosis  fuerit 
inducta,  diagnosis  valde  difficilis  sit. 

II.  Morbosa  aeris  collectio  in  membranis  cerebri, 

*l  ,  V  J  C 

Pneumato-Kephalon,  parum  nota  est.  Symptomata 
quibus  occurit  nulla  alia  nisi  illa  apoplexiae  esse  pos¬ 
sunt.  Quaevis  enim  morbosa  collectio  in  cavo  cranii 
cerebrum  comprimit,  functionesque  cerebrales  inhi¬ 
bet  atque  suspendit.  Pneumato-Kephalon  hinc  po- 
» 

tius  Apoplexia  flatulenta  est  dicendum,  quod  jam  a 

•  .  •'v 

Cullenio  factum  est. 

Casus  hujus  Emphysematis  enarrantur  a  Mor¬ 
gagni;  Fienus  pneumato  -  arachnoidem  descripsit  etc. 
Ceterum  non  est  praetervidendum ,  diagnosiin  apople¬ 
xiae  flatulentae  tantis  premi  difficultatibus ,  ut  ante 
cranii  aperitionem  non  dignosci  possit. 

III.  Quamprimum  vel  ex  pulmone  effunditur  in 
cavis  pectoris,  vel  ab  extos  intrat  aer  atmosphericus, 

vel  sub  morbosa  conditione  partium  extricantur  aeres, 

* 

horribilis  exurgit  ille  morbus  pneumato  -  thorax ,  vel 
pneumo  -  thorax  nominatus. 

a)  Ut  plurimum  soluta  partium  continuitate  em¬ 
physemati  subcutaneo  complicari  solet,  et  diagnosis 
tunc  clarior  est.  Consentientibus  nempe  chirurgiae 
institutoribus ,  vulnera  parva  et  oblique  pulmones  per- 


forantia ,  tali  scilicet  ratione,  ut  vulnus  externum 
interno  non  respondeat,  vel  costarum  fracturae  in 

i  r 

quibus  frustula  ossea  in  textum  pulmonalem  infigun¬ 
tur  ,  hoc  emphysema  inducunt.  Symptomatum  seriem 
tunc  habes  sequentem :  Dolor  urget  dirissimus  pecto¬ 
ris  ,  inflatio ,  quae  ex  loco  fracturae  incipit ,  extendi¬ 
tur  pedetentim  reliquo  thoraci,  collo,  faciei,  in  qua 
palpebrae  praesertim  tumescunt,  et  interdum  ita,  ut 
oculus  quasi  dispareat  $  abdomen  inde  externum,  scro^- 
tum,  coxae,  crura  elastice  tument.  Aeris  undique 
prorumpentis  inflantem  vim  effugiunt  vola  manus,  plan¬ 
tae  pedum  et  linea  alba.  Sunt  hic  locorum  textus 
cellularis  tam  adstrictae  lamine,  ut  distendi  non  pa¬ 
tiantur.  Quavis  sub  inspiratione  elasticus  crescit  tu¬ 
mor,  cutis  vehementer  inflatur  et  distenditur.  Dy- 
spnoea  pari  gressu  adaugetur  $  aeger  inspirare  amplius 
non  valet,  nisi  erecto  sedeat  corpore,  vel  antrorsum 
etiam  propendat.  Rubet  visus  sub  interrupta  respira¬ 
tione,  sistitur  ipse  pulsus,  frigescunt  extrema,  et 
aeger  aere  plenus ,  aeris  defectu  suffocatur,  nisi  prae- 

r  \ 

sto  medicae  sint  suppetiae. 

Difficultas  respirii,  singultus  frequens,  suffoca¬ 
tionis  periculum,  dolor  plus  minusve  acutus  in  regio¬ 
ne  hypogastrica,  sonus  crepitans  sub  pressione,  qui 

\ 

illi  accedit,  quem  dat  sicca  vesica  aere  distenta,  pe- 

detentim  compressa;  ecchymosis  profunda  in  infima  et 
laterali  dorsi  parte ,  ad  lumbos  ,  sunt  totidem  signa, 
quae  praesentiam  gas  elastici  in  textu  cellulari  subcu¬ 
taneo  indicant ,  stante  pneumato  -  thorace. 

bj  In  pneumo  -  thorace  stricte  tali ,  ubi  aer  inter 
pleuras  exstat,  quin  vulnus  externum  pectoris,  aut 
manifesta  viarum  respirationis  rupturu  animadversa  sit, 
vel  suspicari  possit,  Diagnosis  perquam  difficilis  est. 
Observationes  plurium  optimorum  medicorum  Litre, 
Portalii ,  Selle ,  Bartholinii  non  tam  infrequentem  esse 
adparitionem  docent,  isti  tamen  pneumato  -  thoracem 
non  pro  morbo  essentiali,  uti  Laennec  aliquoties  esse 
contendit,  sed  potius  pro  symptomatico  pleuritidum 

f  "A  i  » 

chronicarum,  vel  effusionum  serosarum,  puriformium, 
vel  vomicarum  etc.  habent. 

Sed  sive  symptomaticum ,  sive  essentiale  sit  hoc 
phaenomenon,  semper  periculi  est  plenum,  studen- 

V 

dum  itaque,  ut  dignoscatur  et  per  quantum  ars  valet 
curetur.  Symptomata  generalia  ex  caloris,  circula¬ 
tionis  et  respirationis  laesione ,  ex  adspectu  aegri  etc. 
rem  explanare  non  valent,  cum  talia  sint  ac  illis  in 
casibus,  sub  quibus  pulmo  alia  de  causa  obrutus  et 
infirmus  esse  solet.  Aliquid  itaque  lucis  haurire  co- 
nemur  oportet  per  varias  pectoris  explorandi  metho¬ 
dos:  Visus  incerta  tradit  in  maximo  pneumato -thorace, 

nihil  in  minori.  Extus  enim  spatia  intercostalia ,  la¬ 
tusque  pectoris  affectum  elata  tantum  videntur  sub- 
maxima  aerum  in  cavo  thoracis  collectione  5  sed  pro 
incerto  sit  tibi  criterium  cum  ex  pluribus  conditionibus 
hoc  produci  potest  phaenomenon. 

Percussio  thoracis  ab  experta  manu  optimum  sa¬ 
ne  est  auxilium,  pro  detegendis  variis  pulmonum  et 
cordis  morbis.  Sic  in  pneumato  -  thorace  ad  maxi¬ 
mum  evecto  culmen  haec  methodus  juvat  5  resonat 
enim  pectus ,  elastico  repletus  gase ,  et  quidem  eo 
magis ,  quo  minus  solida  vel  fluida  ibi  dominantur. 
Si  pectus  percutiatur  variis  in  locis,  et  corpore  aegri 
erecto  tutius  haberi  potest  judicium.  Fluida  morbose 
collecta,  si  qua  sunt,  gravitatis  lege  inferiora  thora¬ 
cis  petunt  loca,  eruntque  superiora  summe  resonan¬ 
tia.  Aliam  non  spernendam  quidem  methodum  Bichat 
proposuit,  scilicet  pressionem  abdominalem,  hac  fit, 
ut  aeres  vel  aquae  pulmones  inundantes  gravissima 
incommoda  praestent,  si  diaphragma,  a  visceribus  per 
compressionem  abdominalem  sursum  pulsis ,  in  cavum 

4 

pectoris  elevetur.  Multum  lucrabitur  diagnosis  si  in 

A 

usum  vocentur  et  pectoris  percussio,  et  abdominis 
compressio 5  ea,  quae  utraque  docebit  methodus,  com¬ 
parata  aliquid  lucis  reddere  valent,  in  re  sane  ob¬ 


scura. 


15  . 

Eecentioribus  temporibus  Laennecus  auscultatio¬ 
nem  mediatam  ope  instrumenti  (Sthetoscopii)  propo¬ 
suit,  ad  dignoscendas  diversissimas  pectoris  infirmi¬ 
tates.  Aurem  vero  immediate  pectori  applicatam,  ali¬ 
quid  de  internis  medicos  docere  posse ,  jam  cana  no¬ 
vit  antiquitas.'  Haec  methodus,  secundum  ejus  aucto¬ 
re  omnia  depellit  dubia,  quae  aliae  relinquunt  metho¬ 
di.  Etsi  vero  non  tantum  praestare  potest ,  tamen  gra¬ 
ti  in  acceptis,  Laennecum  debemus  referre  novas  ob¬ 
servationes  in  pneumatosibus  pectoris. 

In  peremptis  a  catarrho  chronico  et  tussi  convul- 
siva  vidit  quandoque  bronchia  abnormiter  aeribus  di¬ 
stenta,  et  ultimas  divisiones  in  pulmonum  substantia 
tam  latas  inde  factas,  ut  harum  aliquae  integram  ca¬ 
pere  potuissent  amygdalam.  Haec  vitia  Sthetoscopio 
posse  detegi  ipse  contendit,  sed  horum  diagnosis  qua¬ 
vis  sub  methodo  quantum  difficilis  sit,  nemo  non  videt. 

Proposuit  porro  pectoris  percussionem  una  cum 
sthetoscopii  adplicatione  conjuncta  $  sub  prima  clarior 
est  sonitus  in  parte  ubi  gas  elastici  morbosa  est  col¬ 
lectio  quam  in  parte  sana,  altera  deficientiam  respira¬ 
tionis  pectoralis  ostendit.  Attentus  adverte  ne  sanam 
pro  aegra  dijudices  partem,  ex  eo,  quod  clarior  et  vi¬ 
vidior  sit  sonitus  in  una  prae  alia  parte  5  ea  enim  ra¬ 
tione,  qua  gas  elastici  in  uno  latere  increscit  collec- 

tio,  percussio  vacuitatem  majorem  pronuntiat;  latus 

•  < 

sanum  majorem  fluidorum  non  elasticorum  gerens  co¬ 
piam  resonitum  minorem  referre  debet.  Praeterea  pars 
pneumato  -  thorace  laborans  majorem  thoracis  elatio¬ 
nem  et  minorem  mobilitatem  ostendit,  sed  hoc  crite- 
rium  aliis  etiam  adfectis  commune,  per  se  nil  valet, 
aliquid  vero  cum  methodo  percussionis,  et  mediate 
auscultationis. 

Fere  eadem  sunt  signa  Emphysematis  pulmonum 
ac  pneumo -thoracis,  praeter  quod  in  hoc  a£rum  evo¬ 
lutio  lente  contingat ,  et  vita  non  in  imminenti  sit  pe¬ 
riculo  ,  ut  in  pneumato  -  thorace. 

IV.  Aerem  in  pericardii  cava  collectum  vidisse 

i 

Morgagni,  Winslov  et  plures  alii  anatomiae  patho¬ 
logicae  cultores  referunt,  hanc  infirmitatem  pneumato- 
pericardiam  nominantes.  Summis  illis  referentibus  vi¬ 
ris  procedebat  vel  ex  vulnere  pericardii,  et  pulmonum 
una  simul  inflicto,  vel  parietum  thoracis  et  pericardii , 
vel  demum  ex  morboso  quodam  dynamico-chemico  pro¬ 
cessu  liquidorum  pericardii.  Sed  quovis  in  casu  dia¬ 
gnosis  vix  institui  potest,  imo  aerum  praesentia  in  pe¬ 
ricardii  cava,  vita  perstante  vix  suspicari  potest.  Cer¬ 
tum  quidem  est  dyspnoeam  majorem  vel  minorem  es¬ 
se  enaturam  pro  majori  vel  minori  pericardii  expansio¬ 
ne,  fors  etiam  motus  cordis  a  normali  deflectent  tra- 

mite  ?  sed  haec  cum  ex  tot  aliis  causis  progigni  pos¬ 
sint,  parum  pro  diagnosi  praestabunt.  Frequentissime 
hoc  phaenomenon  symptoma  alius  sistit  morbi,  ideoque 
eo  difficilius  dignoscetur,  signis  quae  essentialem  pa¬ 
thologicam  conditionem  indicant,  carentibus.  Eadem 
fere  ratione  in  Emphysemate  cordis  et  vasorum  se  ha¬ 
bet  res  ,  ut  de  his  mentionem  tantum  facere  sufficiat. 

V.  Frequentissime  morbosi  a£res  abdominis  inva¬ 
dunt  provinciam ,  eorumque  collectiones  meteorismus, 
tympanitis ,  emphysema  abdominale  etc.  vocantur.  Hac 
sub  morbosa  conditione  abdomen  uniformiter  tumet,  tensa 
culis  valde  levis  et  lucens  est,  quin  ejus  color  immu¬ 
tetur  ,  hypochondria  prae  aliis  tument  regionibus  $  sub 
pressione  elasticus  persentitur  renisus ,  et  percussione 
elicitur  sonus  illi  tympani  percussi  non  multum  absimi¬ 
lis.  Dolores  quandoque  evolvuntur  in  ventre  praesertim 
sub  attactu,  quandoque  vero  attactum  patitur  indolens. 

Y>  * 

Anxius  fit  aeger  increscente  aerum  collectione  tam  ob 
mechanicum  functionum  abdominalium  et  respirationis 
obstaculum,  quam  ob  dolorem  partium  vi  distentarum. 
Quae  sane  anxietas  augetur  etiam  ex  eo,  quod  commo¬ 
diores  positus  omnino  impediuntur,  nam  aegro  alius  non 
conceditur  decubitus  praeter  supinum.  Sub  tali  ventris 
distentione  viscerum  abdominalium  statum  medica  manus 
explorare  haud  potest.  Haec  phaenomena  congruunt  pro 

parte  eum  illis  ascitidis.  Communia  sunt  etiam  utrique 

* 

tussis  sicca,  lassitudo  inconsueta,  suspirium  et  singul- 
tus  frequens,  cordis  palpitatio,  sensus  oppressionis 
circa  praecordia,  dyspnoea,  vomitus  cum  alvi  obstipa- 
tione,  vertigo,  animi  deliquium.  Ascites  tamen  facile 
distinquitur  a  tympfinitide,  si  abdomen  percutiatur  5 
non  resonat  venter ,  et  laticis  effusi  undulatio  manifeste 
persentitur.  Praeterea  borborigmi ,  ructus  ciliatus  non 
sunt,  vel  saltem  nullo  levamine  secedunt.  • 

Varia  est  sedes,  quam  occupat  elasticum  gas  in 
abdomine.  In  duodeno  frequentissime  colligitur,  fre¬ 
quentius  etiam  in  intestinis  tenuibus,  quam  in  ventre 
et  intestinis  crassis,  cum  ex  his  facilius  vel  per  os 
vel  per  anum  erumpere  valeat.  Alias  emphysema  fit 
intra  peritoneum,  ut  cadavera  dissecta  quamplura  0- 
stendunt,  in  quibus  primus  adapertus  abdominis  paries 
in  auras,  inciso  peritoneo,  ingentem  gas  copiam  avo¬ 
lare  sinit ,  flacescit  illico  abdomen  jam  tumidum ,  et  in¬ 
testina,  quae  valde  expansa  reperiri  credebas,  contrac¬ 
ta  magis,  quam  in  sucto  est,  sub  oculos  cadunt.  Etiam 
in  ipsa  vesica  urinaria  tympania  obtinuit.  Si  audis 
Frank,  Sauvages,  Chaldera ,  Iloffmanum,  aerem  ex 
vesica  per  urethram  emitti,  sub  mictu,  sub  ventris 
pressione  observatum  est,  nullumque  ideo  superesse 
potest  dubium  de  emphysemate  vesicali. 

VI.  Nec  minus  uterus  aeribus  morbosis  locum 
concedit.  Hic,  qui  physometra,  tympanitis  uterina, 
mola  a&rea  dicitur  morbus,  magis  in  nuptis  quam  in 
virginibus  est,  monente  eximio  Frank.  Duae  potiores 
habentur  species,  vel  reapse  interclusus  est  a£r,  ct 
vera  uteri  tympania  adest,  vel  aer  ex  utero  prorum¬ 
pere  potest ,  et  flatus  uterini  habentur.  Primo  in  casu 
interdum  phoenomena  talia,  praeter  uteri  et  ventris 

\  .  i 

volumen  auctum,  sunt  qualia  in  primis  graviditatis 
mensibus  adnotantur  a  medicis  $  non  ignorantur  casus 
in  quibus  aerum  sonora  ex  utero  explosio,  flagrantem 
prolis  spem  rationalibus  graviditatis  signis  innixam  in 
sterilibus  elusit.  Praeter  symptomata  generalia,  nempe 
tumorem  elasticum  regionis  hypogastricae ,  resonantem 
sub  percussione,  adnotantur  in  tympanitide  uterina 
ardor ,  dolor  rodens  et  pungens  ad  vaginam,  atque 
ad  regionem  inquinalem  usque  protensus ,  quibus  inter¬ 
dum  accedunt  sitis,  horripilationes,  febricula  ad  ve¬ 
speras  exacerbanda,  atque  anxietas. 

Hoc  adhuc  adnotandum  est,  quod  quamquam 
diagnosis  pneiimatoseos  abdominis  generatim  facilius 
eruenda  sit,  attamen  non  desint  difficultates,  ibi  prae¬ 
sertim,  ubi  vera  sedes  emphysematis  sit  declaranda. 
Imo  sub  quibusdam  circumstantiis  hoc  emphysema 
cum  ascite  confundi  potest,  et  vicissim,  ea  prorsus  ra- 
.  ■ 1  ‘  /  2  * 

tione,  qua  emphysema  subcutaneum  cum  ecchymosibus, 
et  pneumo  -  thorax  cum  hydro  thorace  commutata  sunt. 

VII.  Pneumato  -  kele  est  tumor  ex  aeribus  in 
scroto  vel  in  regione  inquinali  collectis,  quod  veteres 
herniam  flatulentam  vel  falsam  dicebant.  Plures  sunt 
species,  prouti  vel  in  textu  cellulari  scroti,  vel  inter 
pagellas  tunicae  vaginalis  testis ,  vel  in  intestino  vel  in 
sacco  herniae  scrotalis,  est  gas  morbosi  collectio. 

Signa  diagnostica  pneumato  -  keles  ex  aere  col¬ 
lecto  in  textu  cellulari  sunt:  tumor  adeo  levis,  ut 
pondus  multo  minus ,  quam  volumen  referre  deberet, 
examinanti  referat,  velementa  tumoris  summe  sunt  ex¬ 
tensa,  et  percussa  manifestum  dant  sonitum.  Deest  om¬ 
nis  fluctuatio  5  aer  pressus  lente  permeat  superiora  ver¬ 
sus.  Demum  scarificationes  superficiales  aeris  majorem 
vel  minorem  copiam  educunt.  Ad  diagnosim  confert 
etiam  cognitio  morborum  coexsistentium  vel  praexsisten- 
tium ,  et  rationis ,  qua  tumor  est  evolutus. 

Parum  sane  dignoscitur  Pmeumato  -  kele  ex  aere 
intra  tunicam  vaginalem  collecto,  et  facili  re  confundi 
potest  cum  liydrokele,  utrique  enim  eadem  est  sedes 
et  forma.  Adverte  tamen  ponderi  multo  minori ,  soni¬ 
tui  longe  differenti  sub  percussione,  et  discrimen  pa¬ 
tebit  utrumque  inter  scroti  tumorem.  Distinquitur  pneu¬ 
mato  -  kele  textus  cellularis  ab  illo  vaginalis  ex  eo , 

quod  in  ultimo  integumenta  sunt  multo  minus  tensa, 
tumor  est  magis  circumscriptus,  et  demum  non  leves 
scarificationes ,  sed  sola  tumoris  punctura  aeri  dat 
exitum. 

In  herniis  incarceratis  evolvitur  quandoque  ingens 
aerum  copia  in  intestino  vincto.  Haec  pneumatokeles 
species  distinquitur  ratione  evolutionis  morbi ,  sympto¬ 
matibus  herniae  constrictae  propriis ,  et  murmuribus 
tumoris  hinc  inde  illis  abdominis  respondentibus. 

_  z  i 

Praeterea  in  oculo,  in  thyroidea,  in  thymo,  in  oeso¬ 
phago,  in  ossium  cavitate  medulari,  sub  periosteo,  in  vasis 
lymphaticis,  in  ipsa  organorum  structura  aeres  evol¬ 
vuntur,  sed  hae  emphysematis  species  tam  rarae  sunt, 
et  nullis  propriis  distinctae  symptomatibus,  ut  de  ea¬ 
rum  diagnosi  nihil  sit  proferendum. 

Momenta  causalia. 

Cuncta  tam  ex  parte  dispositionis,  quam  mundi 
externi  propululantia  momenta,  quae  vel  in  organismi 

penetralibus  aerum  evolutionem  solicitant,  vel  introi- 

/ 

tum  immediate  vel  mediate  in  corpus  aperiunt ,  emphy¬ 
sematibus  in  genere  favent. 

I*  Causae  proegumeiiae. 

Permeabilitas  corporis  humani ,  et  partium  expan- 
sibilitas  primum  momentum  disponens  ponunt  pro  em- 

physematibns.  Alterum  et  majus  momentum  habemus 
iri  processus  vegetationis  ratione:  elementa  quae  ap¬ 
poni  organismo ,  illa  quae  auferri  et  expelli  ex  orga- 

%  .  i  i 

nismo  debent,  in  subtilissimam  omnium  materiei  for¬ 
mam  rapiuntur,  quam  inde  vel  pro  tempore  retinent, 
vel  illico  in  fluidam  commutant,  et  demum  etiam  in 
solidam,  quo  facto  iterum  per  novas  metamorphoses 
in  aeriformem  redeunt.  Evolvuntur  gas  elastica  ex  su¬ 
perficie  cutis,  ex  membranis  mucosis,  evolvuntur  in  ma¬ 
gnis  corporis  cavis,  evolvuntur  in  textu  cellulari  et 
organorum  structura,  evolvuntur  uno  verbo  ubique  sit 
vita.  Cum  itaque  omnis  vitae  processus  aerum  evolu¬ 
tione  et  immutationi  sit  conjunctus,  patet  ex  hoc  fonte 
dispositio  in  emphysemata  cujusvis  organismi  partis. 

Tertium  momentum  ad  morbos  pneumaticos  dispo¬ 
nens  reperitur  in  continua  hominis  cum  aere  atmosphe- 
rico  externo  intima  relatione,  in  circimiambiente  aere 
movetur,  agit,  vivit 5  imo  ex  aere  vitam  haurit,  est- 
que  aer  hominis  primum  pabulum,  perreptat  aer  quem¬ 
vis  et  minimum  corporis  hiatum,  et  continuo  nititur  in 
corporis  penetrationem.  Adsiuiilatur  per  pulmones,  per 
cutim ,  adsiuiilatur  cum  cibis  per  processum  dige¬ 
stionis,  adsiuiilatur  a  lymphaticis  per  processum  in¬ 
halationis.  Patet  itaque  quantam  aer  aimosphericus 
dispositionem  ponere  debeat  pro  morbis  flatulentis. 

Dispositio  in  morbos  flatulentos  ea  ratione  incre¬ 
scit  vel  decrescit,  qua  momenta  haec  disponentia  in 
uno,  alioque  corporis  puncto  plus  minus  ve  dominantur. 
Ilinc  majorem  habebis  in  textu  cellulari  subcutaneo , 
praesertim  scroti  et  palpebrarum  dispositionem ,  quam 
iri  ossibus  ,  in  cartilaginibus ,  ob  minorem  penneabili- 
tatem.  Majorem  in  fistula  gastro  -  enterica ,  ubi  vege¬ 
tationis  processus  luculentiores  substantiis  nutritiis  me¬ 
tamorphoses  conciliat ,  quam  in  vasis ,  ubi  multo  mi¬ 
nus  fluida  in  circulum  vecta  immutantur.  Majorem  in 
cavis  cum  aere  externo  communicantibus ,  pectoris , 
ventriculi,  intestinorum,  uteri,  quam  in  illis,  quae  in 
corporis  latebris  latent,  ut  cavum  cranii,  pleurarum, 
pericardii,  articulorum  etc.  Sed  proegumena  haec  mo¬ 
menta  nullum  sane  exhibebunt  effectum,  nisi  accedant 
causae  excitantes. 


II.  Cau&ae  procatarticac. 

Excitant  autem  morbum  hunc,  cuncta  quae  in  ge- 
nere  modo  organismum  feriunt,  tot  tantaeque  sunt,  ut 
vix  enumerari  queant  conditiones ,  quae  morbos  ex  ae¬ 
ribus  inducunt.  Ut  aliquo  tamen  ordine  et  limite  per¬ 
scribantur:  in  mechanicas,  chemicas  et  dynamicas  eas 
dispescere  lubet. 

a.  Inpriiuis  vulnera,  contusiones,  fracturae,  vi¬ 
tia  organica  interna,  aeris  artificialis  inflatio,  inter  mo- 

menta  mechanica  occurrunt.  Vulnera  in  pectus  pene¬ 
trantia  et  contusiones,  quae  pulmones  disrumpunt,  co- 

-  # 

starum  fracturae,  rupturae  pulmonum  per  tussinr  vio¬ 
lentam,  per  nisum  in  partu  difficili,  laryngis,  tra¬ 
cheae  interna  laesio  frequentissime  sunt  causae  pneu- 
mato  -  thoracis ,  et  pneumatoseos  universalis.  Vulnera 
in  cavo  axillae  textus  cellularis  non  infrequens  emphy¬ 
sema  partiale  cient,  sub  brachii  motu  mechanice  intru¬ 
ditur  in  axillae  cavea  aer ,  ex  quo  inde  emphysema  5 

1 

vincula  herniarum,  polypi,  pseudomembranae  intesti¬ 
norum,  constrictiones  eorumdem,  volvolus,  faeces  in¬ 
duratae  sub  alvo  obstipa,  compressiones  intestinorum 
per  viscerum  vicinorum  intuinescentias,  uterus  gravi¬ 
dus,  vermes  multi  in  unum  conglomerati,  fistulae,  scis¬ 
surae  et  vulnera  intestinorum,  unde  per  laesas  inte- 
stinorum  vel  ventriculi  membranas  aer  effugit  in  vesi¬ 
cam  ,  in  uterum ,  in  vaginam ,  in  urethram.  Demum  ar- 

» 

tificialis  aeris  injectio.  In  clysmatum  applicatione,  ubi 
syringa  malo  embolo  instructa  sit,  vel  ab  inexperto 
adplicentur,  causa  haberi  potest  eraph}rsematis  intestina¬ 
lis  mechanica.  Nec  est  praetereunda  proprietas  hominum 
nonnullorum,  qui  ad  libitum  deglutiunt  magnam  aeris 
copiam  5  mechanice  tunc  stomachus  aere  distenditur. 

Sunt  etiam,  qui  improba  simulatione  perducti  ad 
movendam  hominum  misericordiam,  infantum  cutim  re^- 


tro  aures  incidunt,  aeremque  immisso  inflant,  unde  tu¬ 
mor  hydrokephalon  mentiens  efformetur,  vel  deformi¬ 
tates  in  alus  cient  partibus. 

b.  Inveniuntur  causae  chemicae  vel  ex  immutatio¬ 
nibus  chemicis,  quas  patiuntur  substantiae  externae  in 
organismum  animalem  introductae,  vel  in  iis,  quas  su- 
beunt  ipsi  organismi  humores  secreti  inquilini  vel  ex- 
crementitii.  Cibi  mucidi,  tenaces  legumina,  pisi,  fa¬ 
bae,  lentes,  pulmenta,  pisces  marini,  carnes  salitae, 

farcimina ,  caro  ovilla ,  suilla ,  ferarum ,  corruptioni 

* 

proxime  substantiae ,  vel  in  fermentationem  pronae , 
>•  *  .  • 
potus  acido  carbonico  divites,  liquores  cremati,  ma¬ 
gnam  eructant  aerum  sub  digestione  copiam.  Ipsi  no¬ 
stri  humores,  si  vitae  influxui  minus  evadant  subjecti, 
vel  morbosa  quantitate  aut  qualitate  peccent,  illico  che- 
micas  metamorphoses  subeunt,  et  aeres  extricant  foe¬ 
tidos  atque  copiosos  diversae  indolis  et  compositae, 
concurrentibus  praesertim  gas  acido  carbonico ,  g as 
hydrogenio,  et  gas  hydrothionico  etc.  quae  calor  in 
ingens  expandere  valet  volumen,  quaeque  pro  varia 
qud  colliguntur  sede  ,  varias  emphysematis  species 
producunt. 

c.  Nec  minorem  causarum  dynamicarum  datur  co¬ 
piam ,  sive  enim  vitae  energia  intendatur,  sive  infrin¬ 
gatur,  uberior  semper  patet  fons  pneumatoseos.  In  in- 

fl «amationibus  ,  in  apyrexiis  ,  in  nevrosibus,  in  conditio¬ 
nibus  hystericis,  hypochondriacis,  febri  nervosa,  in 
partium  laxitate,  conditione  putrida,  gangraena,  spha- 
celo  frequentissima  est  pneumatosis.  Praeterea  ex  hae- 
morrhoidum,  vel  menstruorum  suppressione,  diarhoea 
diuturna,  drasticorum  et  veneris  abusu,  ex  spasmo¬ 
dica  intestinorum  contractione ,  unde  liber  exitus  dene¬ 
gatur  elastico  gase ,  sive  extricato  a  contentis  intesti¬ 
norum  ,  copioso  praesertim  hydrogenio  scatentibus ,  si¬ 
ve  ob  pravam  ac  proprie  morbosam  tunicarum  intesti¬ 
nalium  secretionem  uberius  subministrato ,  praecipue 
in  relaxationis  stadio  etc.  emphysemata  mox  universa¬ 
lia,  frequentius  vero  partialia  inducuntur. 

Prognosis. 

Qualibet  sui)  conditione  pathologica,  qualibet  ex 
causa  exsistat  Emphysema ,  ejus  proxima  causa  sistit 
scmper  in  morbosa  aeris  collectione,  sed  cognitio  haec 
parum  nos  docet,  tam  pro  therapia  quam  pro  futuro 
praedicendo  eventu.  Procedit  enim  haec  a  tam  diver¬ 
sis  causis,  noxas  producit  tam  diversas,  ut  mox  gra¬ 
vissimus  evadat  morbus,  mox  tam  'levis,  ut  vix  qui¬ 
dem  dici  possit  morbus.  Vel  leve  vel  grave  sit  emphy¬ 
sema  vix  non  semper  alius  est  morbi  effectus.  Idcirco 
non  ab  emphysemate ,  sed  n  morbo  principe  et  progno- 

sis  et  therapia  dirigitur  •  licet  pro  varia  hujus  sympto¬ 
matis  specie  intensitateque  et  prognosis  varia  sit  si¬ 
stenda.  Qui  omnia  hucusque  dicta  in  mentem  revoca¬ 
verit,  comperto  videbit,  relate  ad  prognosim  nullum 
esse  generale  praeceptum  in  emphysemate.  Sedes, 
causa,  intensitas  morbi  prima  sunt  in  prognosi  momenta 
sedulo  studenda,  praeter  generalissima  illa,  quae  prog¬ 
nosim,  quovis  in  morbo  dirigunt,  quaeque  prudentem 

medicum  singulari  in  casu  dirigunt,  atque  edocent. 

'  * 

Tlierap  ia. 

Indicationes  sub  Emphysematum  tractatione  in 
eum  nituntur,  1.  ut  causa  amoveatur  5  causa  vero 
remota,  vel  non  removenda,  2*  ut  aer  morbosus  e 
propria  eliminetur  sede ]  hoc  vero  non  concesso,  3.  ut 
aer  saltem  in  minus  redigatur  volumen,  et  nimia  prae¬ 
pediatur  partium  distensio. 

Quoad  primum  pro  diversa  causa  diversa  est  in¬ 
stituenda  emphysematum  therapia  5  hinc  mox  utiles  et 
necessariae  erunt  sanguinis  eduetiones  generales  vel 
locales,  remedia  antiphlogistica,  emollientia,  tempe¬ 
rantia  ,  refrigerantia ,  mox  vero  roborantia ,  stimulan¬ 
tia  volatilia  et  fixa ,  mox  emetica ,  purgantia ,  et  reli¬ 
qua  evacuantia,  mox  e  converso  adstringentia ,  nervi- 
/ 

na,  antispasmodica ,  antiseptica.  Diaetae  regimen  ca- 

\  ' 

sui  semper  adcominodandum. 

Quod  pertinet  ad  secundum,  via  per  quam  mor- 
bosi  aeres  eliminantur  e  sede,  quam  tenent,  est  vel 
naturalis  vel  artificialis.  Naturalis  in  partibus,  quae 
cum  mundo  externo  directum  non  tenent  comercium, 
reperitur  in  vasibus  lymphaticis.  Partes  vero,  quae  hia¬ 
tus  gerunt,  quibus  cum  externo  communicant,  duplicem 
habent  naturalem  viam  vasa  lymphatica  et  naturalia 
foramina.  Yia  quam  ars  praestat  vel  scarificationibus 
vel  acu  punctura  efformatur. 

Plures  observationes  nos  edocuere  aereos  tumores 
per  beneficum  lymphaticorum  munus  perfecte  esse  reso¬ 
lutos  5  eorum  itaque  actio  aptis  pharmacis  sollicitanda, 
si  fieri  potest  pro  emphysematis  sanatione.  In  emphy¬ 
sematibus  subcutaneis  commendantur  pro  incitanda  lym¬ 
phaticorum  actione  frictiones  siccae  cum  flanella  lanea, 
vaporibus  aromaticis  imbuta,  rubefacientia,  vesicantia, 
cucurbitae  siccae,  modicum  corporis  exercitium,  par¬ 
tis  modica  et  regularis  per  fascias  compressio.  Yia  vero 
artificialis  aeri  sternitur  cum  cutis  per  lanceolam  incis^ 

sionibus,  quam  si  sponte  non  petat  aer,  modica  pres^ 

% 

sione  extus  cogitur.  Omissis  ceteris,  diversorum  em¬ 
physematis  specierum  operationibus,  cum  suis  bonis  et 
noxis  in  chirurgicis  libris  sat  pertractatis ,  memorari  Ii- 

ceat  ,  quod  quousque  spes  sanationis  securiore  via  obti¬ 
nendae  adsit,  nemo  sane  mentis  vitam  aegri  periclita¬ 
bitur  operationis  genere  infido,  summeque  periculoso. 

Quod  ad  tertiam  spectat  indicationem  alia^pro  em¬ 
physemate  generatim  referri  non  possunt  praeter  fomen- 
tationes  frigidas  et  compressiones  per  fascias.  Fomen¬ 
tationes  calidae  quavis  sub  conditione  emphysematis 
nocent  $  calor  enim  maxime  expandit  aerem  collectum, 

quo  facto  omnia  emphysematis  incommoda  augentur. 

■ 

Pro  emphysemate  intestinorum  proponi  merentur  re- 

0  1  • 

media ,  quae  deglutita ,  atque  ad  intestina  delata  ab¬ 
sorberent  gas  in  cavum  intestinorum  morbose  evolutum. 
Omnia  denique  sunt  vitanda  alimenta  et  potulenta ,  quae 
sub  digestione  majorem  aerum  evolvunt  copiam. 

1 

Theses  defendendae. 


I. 

OatOractac  operandi  modum  tutissimum  ad  resti  luen¬ 
dum  visum ,  sistit  extractio. 

'  J;  <"  n. 

Lactatio  matris  conservat  sanitatem. 


r  X 


Sanguinis  missio  nunquam  est  absolute  localis. 


IV. 

Omne  medicamentum  stimulando  agit. 

V. 

Princeps  vitae  pabulum  aer  est  atmospkericus. 

VI. 

v> 

Fides  in  medicum  multum  confert  ad  aegri  sana¬ 
tionem. 


VII. 


Datur  morborum  complurium  per  solius  vitae  vires 
sanatio. 

VIII. 


In  exanthematibus  regulariter  decurrentibus,  regimen 
et  diaeta  congrua  medicamina  superflua  reddunt. 

IX. 

Medicus  infantes  curans  fortunatum  se  reputet,  si 
medicamen  conveniens  acu  tetigit ,  diagnosis  enim 
morborum  perquam  difficilis. 

X. 

Ars  nunquam  per  se  sanat  morbum. 

XI. 

Quousque  hydrargiri  usus  instituendus  sit ,  difficile  est 
determinandum. 

